ΓΡΑΠΤΗ ΕΡΩΤΗΣΗ P-1086/01

υποβολή: Joost Lagendijk (Verts/ALE) προς την Επιτροπή

(26 Μαρτίου 2001)

Θέμα: Παραίτηση της Σλοβενίας από τις συμφωνίες ελεύθερων συναλλαγών με Κροατία, ΠΓΔΜ και Βοσνία

Στο πλαίσιο των διαπραγματεύσεων για την προσχώρηση της Σλοβενίας στην ΕΕ, η ΕΕ ζήτησε από την Σλοβενία να εγκαταλείψει τις συμφωνίες ελεύθερων συναλλαγών με Κροατία, ΠΓΔΜ και Βοσνία προκειμένου να συμμορφωθεί προς τιςποχρεώσεις της ιδιότητας του μέλους στην ΕΕ. Οι συμφωνίες ελεύθερων συναλλαγών με χώρες που δεν ανήκουν στην ΕΕ θα δώσουν στις εταιρείες της Σλοβενίας ανταγωνιστικό πλεονέκτημα έναντι των επιχειρήσεων άλλων χωρών της ΕΕ. Τούτο θα πλήξει τη λειτουργία της Κοινής Γεωργικής Πολιτικής, την εφαρμογή του Κοινού Δασμολογίου και την ελεύθερη κυκλοφορία των εμπορευμάτων εντός της εσωτερικής αγοράς.

Συμφωνεί η Επιτροπή ότι οι ελεύθερες συναλλαγές μεταξύ Σλοβενίας και Κροατίας, ΠΓΔΜ και Βοσνίας θα εντείνουν την περιφερειακή συνεργασία που έχει ζωτική σημασία για την ειρήνη και την σταθερότητα στα Βαλκάνια και θα συμβάλει σε περαιτέρω οικονομική ανάπτυξη όλων των αντίστοιχων χωρών;

Αληθεύει ότι έχουν αναγνωρισθεί κατά το παρελθόν μεταβατικές περίοδοι που αφορούν τη συμφωνία ελεύθερων συναλλαγών ενός νέου κράτους μέλους της Ευρωπαϊκής Ένωσης με μη κράτος μέλος;

Υποστηρίζει η Επιτροπή την άποψη ότι οι συμφωνίες ελεύθερων συναλλαγών μεταξύ Σλοβενίας και Κροατίας, ΠΓΔΜ και Βοσνίας μπορούν να ευθυγραμμισθούν με την ελευθέρωση του εμπορίου που προβλέπεται για τις χώρες της Νοτιανατολικής Ευρώπης στο πλαίσιο της διεργασίας σταθεροποίησης και σύνδεσης;

Απάντηση του κ. Verheugen εξ ονόματος της Επιτροπής

(7 Μαΐου 2001)

Η Επιτροπή επιβεβαιώνει ότι κάθε ρύθμιση που θα επέτρεπε στη Σλοβενία να διατηρήσει σε ισχύ χωριστές εμπορικές συμφωνίες με τρίτες χώρες μετά την προσχώρησή της στην Ένωση θα διατάρασσε τη λειτουργία ορισμένων βασικών κοινοτικών πολιτικών, ιδίως της κοινής εμπορικής πολιτικής, της κοινής γεωργικής πολιτικής και της Τελωνειακής Ένωσης. Θα ήταν επίσης ασυμβίβαστη με τη λειτουργία της ενιαίας αγοράς χωρίς εσωτερικά σύνορα. Θα παρείχε, εξάλλου, στις σλοβενικές εταιρείες αθέμιτο ανταγωνιστικό πλεονέκτημα έναντι των κοινοτικών επιχειρήσεων, δεδομένου ότι οι ισχύουσες συμφωνίες ελευθέρων συναλλαγών της Σλοβενίας με την Κροατία και την Πρώην Γιουγκοσλαβική Δημοκρατία της Μακεδονίας (ΠΓΔΜ)βασίζονται σε αρχές διαφορετικές από αυτές που ακολουθεί η Ένωση κατά τη διαδικασία σταθεροποίησης και σύνδεσης, έτσι ώστε τα προϊόντα της Σλοβενίας να έχουν καλύτερη πρόσβαση στις εν λόγω αγορές σε σχέση με τα κοινοτικά προϊόντα.

Ουδέποτε έχει χορηγηθεί σε χώραποψήφια για προσχώρηση μεταβατική ρύθμιση που να της επιτρέπει να διατηρήσει σε ισχύ διμερή συμφωνία ελευθέρων συναλλαγών με τρίτη χώρα.

Η προώθηση του περιφερειακού εμπορίου μέσω ασύμμετρων εμπορικών παραχωρήσεωνπέρ των ενδιαφερομένων χωρών αποτελεί σημαντικό στοιχείο της διαδικασίας σταθεροποίησης και σύνδεσης της Ένωσης για τη νοτιοανατολική Ευρώπη. Η ενίσχυση της οικονομικής ανάπτυξης αποτελεί επίσης στόχο των συμφωνιών σταθεροποίησης και σύνδεσης. Μια τέτοια συμφωνία θαπογραφεί σύντομα με την ΠΓΔΜ, ενώ μια άλλη αποτελεί το αντικείμενο διαπραγματεύσεων με την Κροατία. Τα αυτόνομα μέτρα που έχει ήδη λάβει η Ένωση και τα οποία θα αντικατασταθούν σύντομα από τις συμφωνίες σταθεροποίησης και σύνδεσης, απελευθερώνουν το 95 % περίπου των εξαγωγών των χωρών αυτών στην Ένωση. Μετά την προσχώρηση, η Σλοβενία θα γίνει μέλος των συμφωνιών αυτών, οι οποίες είναι εκτενέστερες από τις ισχύουσες συμφωνίες της εν λόγω χώρας και θα δώσουν λύση σε πολλές από τις ανησυχίες που εκφράζει η Σλοβενία. Όπωςπογραμμίζει το Αξιότιμο Μέλος του Κοινοβουλίου, οι συμφωνίες αυτές θα προωθήσουν πράγματι την περιφερειακή συνεργασία, ενισχύοντας την ειρήνη, τη σταθερότητα και την περαιτέρω οικονομική ανάπτυξη των Δυτικών Βαλκανίων.

Διενεργούνται επαφές τεχνικού χαρακτήρα με τις σλοβενικές αρχές με στόχο την αξιολόγηση της πρακτικής διάστασης του θέματος.